ประตูน้ำ ตื๊อขายต่อ6เดือน
กทม.เซย์โนแต่นัดคุยใหม่หลังสงกรานต์-ดีเดย์18เมษายนนี้,ที่สำนักงานเขตราชเทวี เมื่อวันที่ 7 เม.ย. พล.ต.อ.อัศวิน ขวัญเมือง รองผู้ว่าฯ กทม. เป็นประธานการประชุมร่วมกับตัวแทนผู้ค้าบริเวณประตูน้ำจำนวน 20 ราย กรณี กทม.มีนโยบายจัดระเบียบพื้นที่ทางเท้าโดยการยกเลิกจุดผ่อนผัน โดย พล.ต.อ.อัศวินกล่าวว่า การจัดระเบียบพื้นที่บริเวณประตูน้ำต้องยกเลิกจุดผ่อนผันทั้งหมด แต่การยกเลิกจุดผ่อนผันนี้ กทม.ไม่ได้ให้ผู้ค้าย้ายไปไกลจากจุดเดิม และไม่ได้ให้ผู้ค้าเลิกค้าขาย แต่ กทม. ได้เจรจาประสานเจ้าของตลาดในพื้นที่ใกล้เคียงเพื่อรองรับผู้ค้าที่ได้รับผลกระทบ อาทิ ตลาดซอยหัสดิน ถนนราชปรารภ ซึ่งเจ้าของตลาดให้ทำการค้าขายฟรีตลอดชีพ จ่ายเพียงค่าน้ำ ค่าไฟที่ใช้ตามจริง สามารถรองรับผู้ค้าได้ 295 แผง ตลาดสิรินดาไนท์พลาซ่า ปากซอยเพชรบุรี 29 รองรับผู้ค้าได้ 390 แผง ค่าเช่าแผงวันละ 200 บาท ห้างกรุงทองพลาซ่า ค่าเช่า 2,000 บาทต่อเดือน รองรับผู้ค้าได้ 50 แผง ตลาดบริเวณปากซอยเพชรบุรี 23 รองรับผู้ค้าได้ 186 ราย และที่ชั้น 2 แอร์พอร์ตเรลลิงก์ สถานีมักกะสัน รองรับผู้ค้าได้ 500 แผง ค่าเช่าวันละ 200 บาท,อย่างไรก็ตาม ผู้สื่อข่าวรายงานว่า ในที่ประชุมตัวแทนผู้ค้าขอให้ กทม.ทบทวนคำสั่งยกเลิกจุดผ่อนผัน เปลี่ยนเป็นการจัดระเบียบผู้ค้าในจุดผ่อนผันแทน และขอให้เจ้าหน้าที่เข้มงวดกับผู้ค้าที่ฝ่าฝืนตั้งแผงนอกจุดผ่อนผันมากกว่า นอกจากนี้ ตลาดที่ กทม.ประสานให้นั้น ส่วนใหญ่เป็นตลาดที่เช่าช่วง หากหมดสัญญาแล้ว เจ้าของที่ดินที่แท้จริงเขาจะยอมให้ขายต่อหรือไม่ ทั้งนี้ การประชุมครั้งนี้ยังไม่ได้ข้อสรุป เนื่องจากผู้บริหาร กทม. ติดภารกิจอื่น จึงต้องออกจากห้องประชุมเมื่อเวลา 12.00 น. และมอบหมายให้นายชาตรี วัฒนเขจร ผอ.เขตราชเทวี รับฟังความคิดเห็นจากตัวแทนผู้ค้า เพื่อนำข้อเสนอมาพิจารณาหาข้อยุติร่วมกัน,นายชาตรีกล่าวภายหลังประชุมว่า ผู้ค้าได้เสนอ 2 เรื่อง คือ 1.ขอให้ทบทวนการยกเลิกจุดผ่อนผัน ซึ่งเรื่องนี้คงไม่สามารถดำเนินการได้ เนื่องจาก กทม.ได้ยกเลิกจุดผ่อนผันแล้ว และ 2.ขอเวลาหาที่ค้าขายใหม่ โดยขอขายที่เดิมเป็นเวลา 6 เดือน ทั้งนี้ เบื้องต้นคงไม่สามารถผ่อนผันนานขนาดนั้น แต่จะนำข้อเสนอดังกล่าวเสนอผู้บริหาร และจะนัดผู้ค้ามาหารือหลังเทศกาลสงกรานต์อีกครั้งหนึ่งเพื่อหาข้อสรุป ทั้งนี้ ตามแผนนั้น จะยกเลิกจุดผ่อนผันซึ่งมีผู้ค้าจำนวน 617 ราย ในวันที่ 18 เม.ย.2559.
พล.ต.อ.อัศวิน ขวัญเมือง รองผู้ว่าฯ กทม. เป็นประธานการประชุมร่วมกับตัวแทนผู้ค้าบริเวณประตูน้ำจำนวน 20 ราย กรณี กทม.มีนโยบายจัดระเบียบพื้นที่ทางเท้าโดยการยกเลิกจุดผ่อนผัน
ประตูน้ำ,สงกรานต์,ดีเดย์,ผู้ค้า,จัดระเบียบ,ทางเท้า,ข่าว,ไทยรัฐฉบับพิมพ์